**Ljeto u Rijeci - Europskoj prijestolnici kulture donosi brojna događanja koja će se, među ostalim, odvijati i na Trgu Riječke rezolucije u centru grada koji postaje nova lokacija za izvedbe dramskih plesnih i lutkarskih predstava, stand-up nastupe i klasične koncerte.**

**POPIS DOGAĐAJA NA TRGU RIJEČKE REZOLUCIJE:**

**pet 26. lip 2020.**

**21:00 - 22:00 Ivanu Matetiću Ronjgovu, zborski koncert**

*Riječko Kazalište, u suradnji s Ustanovom Ivan Matetić Ronjgov, posvećuje veliki zborski koncert jednom od**najvažnijih hrvatskih skladatelja 20. stoljeća – Ivanu Matetiću Ronjgovu – u prigodi njegove**ovogodišnje dvostruke obljetnice. Ronjgov je najznačajniji po pitanju teoretskog definiranja istarske ljestvice, ali i njene praktične primjene. Zahvaljujući upravo njegovom otkriću, fiksaciji šestotonskog sustava, bilo mu je moguće zabilježiti, harmonizirati i obraditi mnogobrojna narodna pjevanja sjevernojadranskih krajeva (Istra, Hrvatsko primorje, sjevernojadranski otoci), a potom i skladati u tom duhu. Na taj način su iz pera Ivana Matetića Ronjgova nastale skladbe koje se smatraju najznačajnijim djelima ne samo hrvatske, nego i svjetske zborske a cappella literature. Matetićev skladateljski opus svijetli je primjer i smjerokaz za umjetničko stvaralaštvo temeljenog na dragulju našeg izvornog i jedinstvenog kulturnog nasljeđa – pjevanje i sviranje na istarskoj ljestvici – koje se nalazi na popisu nematerijalne svjetske kulturne baštine UNESCO-a.*

*Svoj veliki doprinos očuvanju i promicanju skladateljevog opusa temeljenog na jedinstvenom narodnom blagu našeg zavičaja, dat će, uz Riječki operni zbor Kazališta kao domaćina, i ponajbolji amaterski zborovi i vokalni sastavi iz Rijeke i njene okolice:* ***Pjevački zbor mladih Josip Kaplan – Rijeka, Mješoviti vokalni ansambl Kanat – Kastav, Ženski pjevački zbor KUD-a Učka – Matulji i Riječki komorni zbor Val – Rijeka, dok će Matetićevu materinju čakavštinu – domaću besedu – oživjeti recitatori Rajka Jurdana-Šepić i Denis Brižić.***

**sub 27. lip 2020.**

**21:00 - 22:00 Ivanu Matetiću Ronjgovu, zborski koncert**

**pon 29. lip 2020.**

**20:00 Izgubljena priča: Ivica i Marica, dječja predstava GKL**

Vedrana Balen Spinčić (prema braći Grimm): ***IZGUBLJENA PRIČA: IVICA I MARICA***, redatelj Serđo Dlačić, u izvedbi Gradskog kazališta lutaka Rijeka

*Jednom davno živjela su braća Grimm. I napisali mnogo lijepih bajki koje i dan danas žive i inspiriraju. Jedan od njih je i bajka o bratu i sestri koji se susreću s mnogim nedaćama i fantastičnim bićima i preokretima. Tako su glumci s malim, putujućim kazalištem, iz prašnjavog kovčega izvukli na svjetlo dana tj. pod kazališne reflektore ovu staru priču i osvježenu je ispričali 200 godina nakon njena prvog zapisa. U viđenju “Ivice i Marice” riječkih lutkara, priča zadržava svoju izvornu fabulu, ali djeluje vrlo suvremeno. Osim zabave i napetosti, publika iz predstave može iščitati i plemenitu poruku o zajedništvu i pobjedi dobra nad zlim.*

Autorica teksta: VEDRANA BALEN SPINČIĆ (prema braći Grimm)

Redatelj: SERĐO DLAČIĆ

Autorica lutaka i scenografije: LUČI VIDANOVIĆ

Skladatelj: SRĐAN BADURINA

**Izvode:** KARIN FRÖHLICH i DAVID PETROVIĆ

Za uzrast: 3+

Trajanje: 40 minuta

**uto 30. lip 2020.**

**20:00 Izgubljena priča: Ivica i Marica, dječja predstava GKL**

**sri 1. srp 2020.**

**20:00 Izgubljena priča: Ivica i Marica, dječja predstava GKL**

**čet 2. srp 2020.**

**21:00 Festival inkluzivne scene / Port of Dance: Markéta Stránská - FLY!, plesna predstava**

*Krajem travnja Rijeku i Opatiju trebalo je pohoditi 300-injak plesnih profesionalaca i kroz 3 dana pogledati 22 predstave u sklopu festivala suvremenog plesa Spring Forward, u organizaciji HKD-a na Sušaku i plesne mreže Aerowawes. No zbog panedmije koronavirusa, odlučeno je da se odgađanje u potpunosti prebaci online. Tako je Festival iznimno uspješno održan kroz 3 dana putem aplikacije Zoom, prikazane su sve 22 planirane predstave, uz javljanja iz Rijeke i Opatije s autentičnih lokacija na kojima su predstave trebale biti održane, online razgovore s autorima, kratke edukativne plesne video tutoriale, druženja gledatelja u online foyeru, a festival je zatvorilo višesatno druženje uz ples s Dubioza kolektivom. Festival je pratilo oko 1.400 gledatelja iz 63 zemalja svijeta i naišao je na odlične reakcije gledatelja.*

***Program Port of Dance na 3 riječke lokacije donosi selekciju od 5 predstava Spring Forward festivala, ovoga puta uživo.***

*FLY! je fizičko životno iskustvo s jednom nogom, jednom protetskom nogom i dvije štake. Koliko smanjeni centar za podršku utječe na našu fizičku i mentalnu stabilnost? Kako istražujemo put koji bi mogao biti neobičan, ali i moguć? Promjenom naših prevladavajućih pretpostavki?*

*Solo Markéte Stránske naglašava činjenicu da svaka različitost nudi niz mogućnosti i jedinstvene fizičke i mentalne putove. Svaka prepreka prigoda je da probudimo našu maštu.*

***Predstava FLY! održava se u sklopu Festivala inkuzivne scene.*** *To je projekt kojim* ***Plesna grupa Magija*** *(članovi Udruge osoba s cerebralnom i dječjom paralizom Rijeka) u suradnji sa inicijatorima i pokretačima projekta, profesionalnim plesnim umjetnicama* ***Gordanom Svetopetrić*** *i* ***Sanjom Josipović*** *nastavlja svoj rad u polju inkluzije osoba s invaliditetom u suvremenom plesu i izvedbenoj umjetnosti.*

*5. Festival Inkluzivne Scene je zamišljen kao trodnevni festival na kojem se nastavlja razvijati ideja uspostavljanja i održavanja suvremenog plesnog i izvedbenog festivala na profesionalnom nivou kao zajedničkim kontekstom kroz okupljanje domaćih i inozemnih inkluzivnih umjetničkih izvedbi na jednom mjestu sa zajedničkom publikom.*

**pet 3. srp 2020.**

**21:00 Festival inkluzivne scene: Okret nazad, naprijed dva - retrospektiva radova Inkluzivnog plesnog kolektiva Magija**

**22:00 prezentacija UHVATI FILM festivala**

**sub 4. srp 2020.**

**20:00 / 21:00 / 22:00 Festival inkluzivne scene: Pučko otvoreno učilište Zagreb: Da smo mi netko / DIVERT/IMRC & Martina Tomić: Đavolji odvjetnik / Pučko otvoreno učilište Zagreb, koncert inkluzivnih deaf bendova: EnTre, Drummers Company, Deaf Bend DLAN**

**uto 7. srp 2020.**

**21:00 - 22:00 Aleks Curać Šarić: Budimo realni / stand-up**

*Teme poput muško-ženskih odnosa, kako odgojiti dijete kada ono nije tvoje te stvari koje su toliko jasnije kada si odrastao, a nimalo kad si klinac su sve što već godinama obilježava Aleksov stil komedije. Aleks nam predstavlja njegov 5. One Man Show koji je naziv dobio po jednoj od njegovih češćih poštapalica, a to je – budimo realni. Koristi ju kada treba i ne treba.*

**sri 8. srp 2020.**

**20:00 Tri praščića, dječja predstava GKL**

Jiri Jaroš: ***TRI PRAŠČIĆA***, prema redateljskom konceptu Želimira Prijića obnovio Serđo Dlačić, u izvedbi Gradskog kazališta lutaka Rijeka

*Tri su praščića krenula u svijet, prolazeći pokraj mnogih lijepih stvari i predjela, veseleći se životu i svemu što on donosi, pa čak i kad im donese Vuka, umišljenog i proždrljivog, koji čini sve moguće i nemoguće stvari da bi se domogao slatkog zalogaja. Je li se uspio domoći praščića i tko je koga nadmudrio, vidjet ćete na kraju predstave!*

Autor teksta: JIRI JAROŠ

Po redateljskom konceptu Želimira Prijića obnovio: SERĐO DLAČIĆ

Prema ideji Ladislava Šošterića lutke i scenografiju obnovila: LUČI VIDANOVIĆ

Glazba: VLADIMIR FLOD

Koreografija: SONJA SVOBODA

Oblikovatelj rasvjete: DAMIR BABIĆ

**Uloge:**

Praščići:

Paško ALMIRA ŠTIFANIĆ

Maško KARIN FRÖHLICH

Šaško ANDREA ŠPINDEL

Vuk ZLATKO VICIĆ

Pajac, čovjek sa slamom, čovjek sa granjem, čovjek s ciglom, gazda, vlasnik vrtuljka ALEX ĐAKOVIĆ

Uzrast 2+

Trajanje: 45 minuta

**čet 9. srp 2020.**

**20:00 Tri praščića, dječja predstava GKL**

**pet 10. srp 2020.**

**20:00 Tri praščića, dječja predstava GKL**

**sub 11. srp 2020.**

**20:00 Tri praščića, dječja predstava GKL**

**sri 15. srp 2020.**

**21:00 - 23:00 Simfonijski koncert "Postani Rijeka - Adams, Shostakovich"**

Riječki simfonijski orkestar pod dirigentskim vodstvom maestra Villea Matvejeffa

Dirigent: Ville Matvejeff

Riječki simfonijski orkestar

Na programu: John Luther Adams, *Become River / POSTANI RIJEKA*; Dmitrij Šostakovič, Dvanaesta simfonija, *Godina 1917.*

 *„POSTANI RIJEKA”, skladba sve popularnijeg američkog skladatelja Johna Luthera Adamsa, doživjet će svoju hrvatsku praizvedbu upravo u Rijeci. Iznimno sugestivna i naslovom prigodna skladba nastavit će niz do sada u Rijeci neizvođenih skladbi. Adamsov život i djelo duboko su ukorijenjeni u svijet prirode i njegovu obranu.*

*Šostakovičeva Dvanaesta simfonija posvećena je Lenjinu i događajima iz revolucionarne godine 1917. koji su ostavili snažan dojam na skladatelja. No, njegova intencija prvo je bila skladati parodiju, prije no posvetu – hrabra umjetnička odluka na ivici opstanka. Međutim, u strahu od posljedica, u posljednjem trenutku revidirao je simfoniju prepavši se da će izrugivanje biti preočito. Na sebi svojstven način, kako je to samo rijetkima uspijevalo, kombinirao je lirsku ljepotu i kiseli sarkazam. Djelo je na kraju postalo narodni herojski ep. Riječkim simfonijskim orkestrom ravna počasni gost, Riječanima omiljeni dirigent Ville Matvejeff.*

**čet 16. srp 2020.**

**18:00 - 23:00 Otvaranje Festivala Tobogan (Cirkus Triko Teatar, Kišni razdraganci)**

**pet 17. srp 2020.**

**20:00 Koka Kokone, dječja predstava GKL**

Enes Kišević: ***KOKA KOKONE***, redatelj Robert Waltl, u izvedbi Gradskog kazališta lutaka Rijeka

*Koka Kokone uprljala je jednom nožicu. Od mame naviknuta da joj se bez pogovora ispunjavaju sve želje, zatražila je tako od jednoga Grma što joj se našao na putu da joj on očisti nožicu. Kad je Grm odbio, Koka Kokone pozvala je Kozu da brsti neposlušni Grm. A kad je Koza odbila brstiti Grm, Koka Kokone pozvala je Vuka da pojede Kozu, pa Selo da napadne neposlušnog Vuka. Selo nije htjelo napasti dobrog Vuka, pa je na njega Koka poslala Vatru. Kad Vatra nije htjela spaliti neposlušno Selo, Koka Kokone poslala na njega Vodu, a kad se Voda drznula reći ne, pozvala je Konja da je popije. Konju je zbog neposluha namijenila Sedlo da ga tare, a kad Sedlo nije htjelo izvršiti naredbu, Koka Kokone pozvala je malenog Miša da ga izgrize, na Miša Mačku, a na Mačku Psa. I u tom se lancu dobrote, reda i mira, našao jedan Pas. Pas se okrenuo protiv svoje suparnice Mačke i tako su svi, po nekim predviđenim neprijateljstvima, izvršili naređenja ohole Koke Kokone.*

Autor teksta: ENES KIŠEVIĆ

Redatelj: ROBERT WALTL

Dramaturg: IVICA BULJAN

Scenograf i kreator lutaka: MIREK TREJTNAR

Skladatelj: UROŠ RAKOVEC

Kreator rasvjete: DENI ŠESNIĆ

**Izvode:** DAVID PETROVIĆ, ALMIRA ŠTIFANIĆ, KARIN FRÖHLICH, ZLATKO VICIĆ i ALEX ĐAKOVIĆ

Za uzrast: 2+

Trajanje: 35 minuta

**sub 18. srp 2020.**

**20:00 Koka Kokone, dječja predstava GKL**

**ned 19. srp 2020.**

**20:00 Koka Kokone, dječja predstava GKL**

**čet 23. srp 2020.**

**21:00 - 23:00 Gala koncert - Nessun Dorma 1**

Riječki simfonijski orkestar pod dirigentskim vodstvom maestre Beatrice Venezi

**GALA KONCERT – NESSUN DORMA 1 i 2**

Dirigentica: Beatrice Venezi

Solisti: **Kristina Kolar, Anamarija Knego, Vanja Zelčić, Diana Haller, Ivana Srbljan, Domagoj Dorotić, Aljaž Farasin, Marko Fortunato, Robert Kolar, Luka Ortar**

Riječki simfonijski orkestar i Riječki operni zbor **INA**

*Vrhunci operne literature iz Verdijevih opera „Nabucco”, „Don Carlo”, „La traviata”, „Aida”, iz Puccinijevih „La boheme”, „Turandot”, Mozartova „Don Giovannija”, Donizettijeve „Lucie di Lammermoor”, Saint-Saëntsovih „Samsona i Dalile”, Rossinijeva „Seviljskog brijača”, Mascagnijeve „Cavallerie rusticane” – u impresivnim vrhunskim interpretacijama solistica i solista riječke Opere! Koncertom ravna talijanska dirigentica Beatrice Venezi čije su vještine prepoznate u opernim kućama i orkestrima diljem svijeta, a trenutno je šefica dirigentica Orchestra Milano Classica i Orchestra Scarlatti Young, te gošća šefica dirigentica Orchestra della Toscana. Na Forbesovoj je listi najutjecajnijih žena mlađih od 30 godina, a svojim djelovanjem pokazuje kako klasična glazba, oslobođena stereotipa, postaje globalno pravo, ljepota koja pripada svima.*

**pet 24. srp 2020.**

**21:00 - 22:00 Goran Vugrinec: Detalji, stand-up**

*Novi show Gorana Vugrineca donosi priču o svakodnevici koja izgleda kao rutina svih nas, no kad se malo bolje pogleda, zapravo je prepuna duhovitih i smiješnih anegdota. Materijal koji je čekao svoju priliku da zasja obuhvaća dobar dio Goranove karijere i objedinjuje unaprijeđene i nove fore.*

*U jedno možete biti sigurni, Detalji će vas nasmijati kao i svi Goranovi nastupi do sada.
U više od 100 minuta, Detalji će vas smjestiti u situacije u kojima ćete se sigurno prepoznati - od odlaska u kazalište preko problema s dragom nam tehnologijom do nezaobilaznog (ne)razumijevanja s obitelji.*

**sub 25. srp 2020.**

**21:00 - 23:00 Gala koncert - Nessun Dorma 2**

**uto 28. srp 2020.**

**21:00 - 22:00 Port of Dance / Joy Alpuerto Ritter: Babae, plesna predstava**

*Inspirirana plesom vještica Mary Wigman, “remek-djelom neobičnosti” kako ga je nazvala Judith MacKrell, Joy Alpuerto Ritter ispituje naslijeđene plesne rječnike kako bi utjelovila svoj vlastiti lik vještice. Spajajući svoje korijene u filipinskom narodnom i klasičnom plesu s pokretima hip-hopa i voguinga, ona preispituje što znači prizvati snagu i mistične prakse plesačice kao vještice. BABAE, što na tagaloškom (filipinskom jeziku) znači “žena”, dijalog je jedne žene između animalističkih i senzualnih kvaliteta rituala i vlasti. “Suština mog rada je u preobrazbi tijela i energije - ljudske i životinjske.”*